cyanic-selkie/wikianc huggingface dataset:
সিকিম গোর্খা পার্টি
সিকিম গোর্খা পার্টি হল ভারতের সিকিম রাজ্যের একটি রাজনৈতিক দল। এসজিপির সভাপতি হলেন জিএম রাই। এসজিপি বিশ্বাস করে যে রাজ্যের সমগ্র গোর্খা (নেপালি) জনসংখ্যাকে তফসিলি উপজাতি হিসাবে স্বীকৃতি দেওয়া উচিত (এবং এইভাবে সংরক্ষণ কোটায় অ্যাক্সেস পাওয়া যায়)। ২০০৪ সালের রাজ্য বিধানসভা নির্বাচনে, এসজিপি রাজ্যের মুখ্যমন্ত্রীর বিরুদ্ধে পাল্টা প্রার্থী হিসাবে জিএম রাইকে শুরু করেছিল। রাই ১,৫৬৫ ভোট পেয়েছিলেন।
সনি মলোনি
ডেনিস অ্যান্ড্রু রবার্ট সনি মলোনি (Sonny Moloney; জন্ম: ১১ আগস্ট, ১৯১০ - মৃত্যু: ১৫ জুলাই, ১৯৪২) ওতাগোর ডুনেডিনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩৭ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো, ক্যান্টারবারি ও ওয়েলিংটন দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন সনি মলোনি।
প্রথম-শ্রেণীর ক্রিকেট
১৯৩৮-৩৯ মৌসুমে স্যার জুলিয়েন কান ক্রিকেট দল নিয়ে নিউজিল্যান্ড গমন করে। সফরকারী দলের বিপক্ষে তিনি নিউজিল্যান্ড একাদশ দলের নেতৃত্বে ছিলেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন সনি মলোনি। ১৯৩৭ সালে ইংল্যান্ড গমনকালে ঐ তিনটি টেস্ট খেলেছিলেন। ২৬ জুন, ১৯৩৭ তারিখে লর্ডসে স্বাগতিক ইংরেজ দলের বিপক্ষে টেস্ট ক্রিকেটে অভিষেক ঘটে তার। ১৯৩৭ সালে ইংল্যান্ডে চলে আসেন ও প্রভূতঃ সফলতার স্বাক্ষর রাখেন। সর্বমোট তিন টেস্ট খেলার সুযোগ পেয়ে ২৬ গড়ে রান তুলেছিলেন সনি মলোনি। সকল প্রথম-শ্রেণীর খেলায় অংশ নিয়ে ৩৪.৮৩ গড়ে ১,৪৬৩ রান তুলেন। ফোকস্টোনে ইংরেজ একাদশের বিপক্ষে ব্যক্তিগত সর্বোচ্চ ১৪০ রানের ইনিংস খেলেছিলেন। ১৯৩৭ সালের মার্চ মাসে জি. ও. অ্যালেনের নেতৃত্বাধীন দলের বিপক্ষে ৬০ রান করেছিলেন। বোলার হিসেবে সবিশেষ সফলতা পেয়েছেন। ২৬.৬৮ গড়ে ৫৭ উইকেট পেয়েছেন।
২০১৯-এ চীন
২০১৯-এ চীনে সংগঠিত হওয়া ঘটনাবলির সংক্ষিপ্ত সার এটি।
পাকিস্তানের প্রাক্তন প্রশাসনিক ইউনিটসমূহ
পাকিস্তানের প্রাক্তন প্রশাসনিক ইউনিট বলতে প্রধানত ১৯৪৭ সালে পাকিস্তানের পাকিস্তানের স্বাধীনতার পর থেকে ১৯৭৫ সালে বর্তমান প্রশাসনিক কাঠামো গঠনের মধ্যবর্তী সময়ে বিদ্যমান রাজ্য, প্রদেশ কিংবা অঞ্চলগুলোকে বুঝায়। প্রাক্তন অঞ্চল গুলোর বর্তমানে কোনও প্রশাসনিক কার্যক্রম নেই তবে কিছু-কিছু অঞ্চল এখনো ঐতিহাসিক এবং সাংস্কৃতিক উত্তরাধিকার হিসাবে রয়ে গেছে। কোন কোন ক্ষেত্রে বর্তমান প্রদেশ ও অঞ্চলগুলো পূর্ববর্তী অঞ্চলের সাথে মিলে যায়। উদাহরণস্বরূপ পাঞ্জাব প্রদেশটিতে পূর্বতন পশ্চিম পাঞ্জাব প্রদেশের প্রায় সকল অঞ্চল অন্তর্ভুক্ত হয়েছে।
৩. পাকিস্তানের দেশীয় রাজ্য
১৯৪৭ সালের আগস্ট থেকে ১৯৪৮ সালের মার্চের মধ্যবর্তী সময়ে নিম্নলিখিত দেশীয় রাজ্যের শাসকগণ পাকিস্তানে অন্তর্ভুক্তির সিদ্ধান্ত নিয়েছিলেন। ফলশ্রুতিতে রাজ্যগুলো তাদের অভ্যন্তরীণ বিষয়ের উপর পূর্ণ নিয়ন্ত্রণ রাখলেও বাহ্যিক বিষয়গুলোর উপর নিয়ন্ত্রণ চলে যায় পাকিস্তান সরকারের হাতে। তবে ধাপে ধাপে দেশীয় রাজ্যগুলি নিজ কর্তৃত্ব হারিয়ে পাকিস্তানের পরিপূর্ণভাবে অন্তর্ভুক্ত হতে থাকে এবং ১৯৭৪ সালের মধ্যে সবগুলো রাজ্য পুরোপুরি পাকিস্তানের সাথে একীভূত হয়ে যায়।
স্বাধীনতা-পরবর্তীকালে
পাকিস্তানের প্রশাসনিক ইউনিটগুলোর বেশির ভাগই ব্রিটিশ ভারত থেকে উত্তরাধিকারসূত্রে প্রাপ্ত। ১৯৪৭ সাল থেকে ১৯৭১ সাল পর্যন্ত সদ্য স্বাধীন পাকিস্তানের দুটি বিচ্ছিন্ন অংশ ছিল। পূর্ব বাংলা বা পূর্ব পাকিস্তান এবং পশ্চিম পাকিস্তানের মাঝে ছিল প্রায় ১৬০০ কিলোমিটার ভারতীয় ভূখণ্ড। পাকিস্তানের পশ্চিমাংশে একাধিক প্রদেশ, রাজ্য এবং অঞ্চল থাকলেও পূর্ব অংশে পূর্ব বাংলা নামক একক প্রদেশ ছিল। র‌্যাডক্লিফ রেখা অনুযায়ী এর মধ্যে ব্রিটিশ ভারতীয় প্রদেশ আসামের সিলেট জেলা এবং বৌদ্ধ সংখ্যাগরিষ্ঠ পার্বত্য চট্টগ্রামও অন্তর্ভুক্ত ছিল।
অন্যদিকে পশ্চিম অংশে তিনটি গভর্নরের নিয়ন্ত্রাধীন তিনটি প্রদেশ (উত্তর-পশ্চিম সীমান্ত প্রদেশ, পশ্চিম পাঞ্জাব এবং সিন্ধু প্রদেশ), একটি প্রধান কমিশনারের নিয়ন্ত্রিত প্রদেশ (বেলুচিস্তান) ১৩টি দেশীয় রাজ্য এবং কাশ্মীরের কিছু অংশ অন্তর্ভুক্ত ছিল।
১৯৪৮ সালে করাচির সোহম এর আশেপাশের অঞ্চলটি সিন্ধু প্রদেশ থেকে পৃথক করে ফেডারেল রাজধানী অঞ্চল গঠন করা হয়। ১৯৫০ সালে উত্তর-পশ্চিম সীমান্ত প্রদেশে অম্ব এবং ফুলরা নামক দুটি ছোট রাজ্যকে অন্তর্ভুক্ত করা হয়। আর পশ্চিম পাঞ্জাব প্রদেশের নাম পরিবর্তন পাঞ্জাব করা হয়। ১৯৫২ সালে দক্ষিণ-পশ্চিম পাকিস্তানের ১৯৫২ সালে দক্ষিণ-পশ্চিম পাকিস্তানের (বর্তমান বেলুচিস্তান প্রদেশ) চারটি রাজ্য নিয়ে বেলুচিস্তান স্টেটস ইউনিয়ন গঠিত হয়েছিল। সুতরাং ১৯৫২ সাল থেকে ১৯৫৫ সালের মধ্যবর্তী সময়ে পাকিস্তান পাঁচটি প্রদেশ এবং একটি অঞ্চল নিয়ে গঠিত ছিল।
পশ্চিম অংশে শেষ পর্যন্ত মোট তেরোটি রাজ্য, একটি রাজ্য ইউনিয়ন, গওয়াদার ছিটমহল, গিলগিট এজেন্সি এবং কাশ্মীরের কিছু অংশ অন্তর্ভুক্ত ছিল। এরমধ্যে বিশেষায়িত অঞ্চলগুলো হলো:
এক ইউনিট ব্যবস্থা
পাকিস্তানের পূর্ব ও পশ্চিম অংশের মধ্যে ক্রমবর্ধমান উত্তেজনা প্রধানমন্ত্রী মুহাম্মদ আলী বগুড়ার ঘোষিত এক ইউনিট ব্যবস্থার দিকে পরিচালিত করেছিল। ১৯৫৫ সালে পশ্চিম কংসের রাজ্য এবং প্রদেশগুলোকে একীভূত করে পশ্চিম পাকিস্তান নামক একটি নতুন প্রদেশ গঠন করা হয়। এই প্রদেশের রাজধানী ছিল পাঞ্জাবের বর্তমান রাজধানী লাহোর। একই সময়ে পূর্ব অংশে ঢাকাকে প্রাদেশিক রাজধানী করে পূর্ব বাংলা প্রদেশেকে নতুন পূর্ব পাকিস্তান প্রদেশে পরিণত করা হয়। ১৯৫৮ সালে পশ্চিম পাকিস্তান বেলুচিস্তান উপকূলে অবস্থিত সাবেক ওমানি ছিটমহল গওয়াদারকে  (বেলুচিস্তানের উপকূলে) কালাত বিভাগের অংশ হিসাবে অন্তর্ভুক্ত করে।
ইসলামাবাদকে জাতীয় রাজধানী হিসেবে গঠনের পরিকল্পনার পর ১৯৬০ সালে ফেডারেল সরকার করাচি থেকে অস্থায়ীভাবে রাওয়ালপিন্ডিতে এবং ফেডারেল আইনসভা ঢাকায় স্থানান্তরিত হয়। রাজধানী হিসেবে ইসলামাবাদের গঠনকার্য পুরোপুরি সমাপ্ত না হওয়ায় রাওয়ালপিন্ডি অস্থায়ী রাজধানী হিসেবে ব্যবহৃত হতে থাকে। আর পূর্ব বাংলা তথা পূর্ব পাকিস্তানের প্রাদেশিক রাজধানী ঢাকাকে সমগ্র দেশের বিধানিক বা আইন বিভাগীয় রাজধানী করা হয়। অন্যদিকে করাচির নতুন বিভাগ গঠনের জন্য ১৯৬১ সালে ফেডারেল রাজধানী অঞ্চলটি পশ্চিম পাকিস্তানের সাথে একীভূত হয়ে যায়।
১৯৬৩ সালে একটি চুক্তির মাধ্যমে ট্রান্স-কারাকোরাম ট্র্যাক্টকে গিলগিট এজেন্সি থেকে পৃথক করে চীনের কাছে হস্তান্তরিত করা হয়। এই বন্দোবস্ত চীনের সমর্থনে কাশ্মীর বিরোধের চূড়ান্ত সমাধানের অধীন ছিল।
১৯৫৫ সাল থেকে ১৯৭০ সাল পর্যন্ত পাকিস্তান মাত্র দুটি প্রদেশ নিয়ে গঠিত ছিল। সেগুলো হলো:
নতুন প্রদেশ ব্যবস্থা (১৯৭০)
রাষ্ট্রীয় ব্যয় হ্রাস এবং প্রাদেশিক পক্ষপাত ও বিদ্বেষ বিদ্বেষ দূর করার জন্য এক ইউনিট ব্যবস্থা একটি যৌক্তিক প্রশাসনিক সংস্কার হিসাবে বিবেচিত হয়েছিল। তবে ১৯৫৮ সালের সামরিক অভ্যুত্থান এই দ্বি-প্রদেশের ব্যবস্থার জন্য সমস্যার ইঙ্গিত দেয়। কারণ পাকিস্তানের সামরিক রাষ্ট্রপতি আইয়ুব খান পশ্চিম পাকিস্তানের মুখ্যমন্ত্রীর পদ বিলুপ্ত করে প্রদেশের শাসনভার গভর্নরের হাতে ন্যস্ত করেন।
অবশেষে ১৯৭০ সালে তৎকালীন রাষ্ট্রপতি জেনারেল ইয়াহিয়া খান সাধারণ নির্বাচনের প্রাক্কালে পশ্চিম পাকিস্তান প্রদেশটিকে ভেঙে দিয়ে এবং পাকিস্তান অধিকৃত কাশ্মীরে কিছু প্রশাসনিক সংস্কারসহ চারটি নতুন প্রদেশ গঠন করে। এই চারটি প্রদেশ বেশিরভাগ প্রাক্তন প্রদেশ এবং রাজ্যগুলোকে একত্রিত করে। এর তালিকা নিম্নরূপ:
পূর্ব পাকিস্তানের (বাংলাদেশ) স্বাধীনতা
১৯৭১ সালের ২৬ মার্চ পূর্ব পাকিস্তান প্রদেশ স্বাধীনতা ঘোষণা করে এবং ১৬ ডিসেম্বরে পাকিস্তান সেনাবাহিনী যুদ্ধে পরাজিত হয়ে আত্মসমর্পণ করার পর তা কার্যকর হয়। ফলে পাকিস্তানের পূর্ব অংশটি পাকিস্তান থেকে বিচ্ছিন্ন হয়ে বাংলাদেশ নামক স্বাধীন দেশ হিসেবে আত্মপ্রকাশ করে।
পানিপথি কুরআন তিলাওয়াত
পানিপথি কুরআন তিলাওয়াত হল ঐতিহ্যবাহী আরবি বা মিশরীয় উচ্চারণের তুলনায় কুরআন তেলাওয়াতের একটি বিকল্প উচ্চারণ ও শৈলী। পানিপথি উচ্চারণ ভারত ও পাকিস্তানের বা বাংলাদেশের জন্য নির্দিষ্ট এবং শুধুমাত্র উপ-মহাদেশীয় অঞ্চলে সীমাবদ্ধ। তবে উপমহাদেশেও এই আবৃত্তিটি এটি প্রচলিত আবৃত্তি শৈলীর মতো জনপ্রিয় নয়।
কুরআনের আয়াতগুলো একটু ভিন্নতার সাথে সমজাতীয় সুরে আবৃত্তি করা হয়। স্বরের গ্রাফ, প্রতিটি পদে, শুরুর পরে উঠে আসে, তারপর কিছুক্ষণের জন্য তার সাধারণ সুর ধরে রাখে এবং শেষে সমান্তরালভাবে পড়ে। এই আবৃত্তি শৈলীটি অত্যন্ত ছন্দময় এবং সুরযুক্ত বলে মনে করা হয়।
ভারতের পানিপথ অঞ্চলে এর উৎপত্তি বলে ধারণা করা হয়। পাকিস্তানে, মুলতান এবং ফয়সালাবাদে অনেক মাদ্রাসা আছে যেগুলো পানিপথি তিলাওয়াত শেখায়।
ডিক সোয়াব
ডিক ফ্রান্স সোয়াব (জন্ম ১৭ই ডিসেম্বর, ১৯৪৪) একজন ওলন্দাজ চিকিৎসক এবং স্নায়ুজীববিজ্ঞানী (মস্তিষ্ক গবেষক)। তিনি আমস্টারডাম বিশ্ববিদ্যালয়ের স্নায়ু জীববিজ্ঞান এর অধ্যক্ষ এবং ২০০৫ সাল অবধি নেদারল্যান্ড ইন্সটিউট ফর ব্রেইন রিসার্চের পরিচালক ছিলেন।
জীবন
১৯৬৩ সালে সোয়াব আমস্টারডাম লাইসেয়াম থেকে স্নাতক করেছেন। ১৯৬৮ সালে তিনি আমস্টারডাম বিশ্ববিদ্যালয় ভেষজ বিদ্যার উপর ডক্টরেট ডিগ্রি এবং ১৯৭০ সালে তিনি নিউরোএন্ড্রোকাইনের উপর অধ্যক্ষ জে এরিয়েন্স কাপার্সের অধীনে পিএইচডি করেন এবং ১৯৭২ সালে তিনি মেডিক্যাল ডিগ্রি অর্জন করেন। ১৯৭৯ সালে তিনি আমস্টারডাম বিশ্ববিদ্যালয়ে স্নায়ুজীববিজ্ঞানের অধ্যক্ষ হিসেবে নিয়োগ পান।
১৯৮৫ সালে নেদারল্যান্ড ব্রেইন ব্যাংক প্রতিষ্ঠা করেন। যা মস্তিষ্কের রোগের উপর আন্তর্জাতিক মানের গবেষণা করে।
সোয়াব একজন নাস্তিক।
গবেষণা
সোয়াব শারীরবিদ্যা এবং মস্তিষ্কের গাঠনিকবিন্যাস; বিশেষ করে মাতৃগর্ভে মস্তিষ্কের ক্রমবিকাশের সময় জৈব রাসায়নিক ক্রিয়াকলাপ ও হরমোনের প্রভাব নিয়ে নানাবিধ আবিষ্কারের জন্য সুপরিচিত। সোয়াবের গবেষণার আরেকটি উল্লেখযোগ্য ক্ষেত্র হলো মস্তিষ্কের গাঠনিক বিন্যাসের সাথে লিঙ্গ ভেদে মানুষের আচরণের পার্থক্যের বিষয়টি নিয়েও কাজ করেন এবং রুপান্তরকামিতার সাথে যৌন অভিমুখিতা অর্থাৎ মানুষ সমকামী হবে না বিষমকামী হবে বিষয়টির সাথে মস্তিষ্কের গঠনের বিন্যাস এর মধ্যকার পার্থক্য নিয়ে গবেষণার ফলে তিনি আলোচনায় আসেন। সাম্প্রতিক সময়ে সোয়াব আলৎসহাইমারের রোগ বিষয়ে গবেষণা এবং হতাশা সংশ্লিষ্ট বিষয় নিয়ে গবেষণায় অধিক ব্যস্ত সময় কাটাচ্ছেন। সোয়াবের কিছু গবেষণা বিতর্কের মুখে পড়ে। মস্তিষ্কের বিন্যাস এবং যৌন অভিমূখিতার মধ্যকার সংশ্লিষ্ট গবেষণার পরে তিনি বেশ কিছু হুমকি পান; যেখানে হুমকিদাতা মনে করেন, সোয়াব সমকামিতাকে জৈব অস্বাভাবিকতা অথবা যৌন বৈকল্য হিসেবে প্রতিপন্ন করেছেন। Swaab's view that neither free will nor metaphysical entities such as souls or spirits exist has also caused negative reactions among various religious groups. সোয়াব এজাতীয় সমালোচনার বিরুদ্ধে লাগাতার নিজের যুক্তি উপস্থাপন করতে থাকেন।
প্রবাহী
thumb|সিম্যুলেশনে লেমুনার প্রবাহ প্রবাহী পদার্থ(ইংরেজি: Fluid) হচ্ছে এমন একটি বস্তু যা ব্যাবর্তন পীড়ন রোধ করতে পারে না, যার ফলে এর প্রভাবে অবিরাম বিকৃত হতে থাকে। ব্যাবর্তন পীড়নের মান খুব কম হলেও অনুরূপ বিকৃতি ঘটবে। এই ব্যাবর্তন পীড়ন প্রবাহীর সচল অবস্থায় বিদ্যমান থাকতে পারে। তবে প্রবাহীতে ব্যাবর্তন পীড়ন থাকতে হলে এতে সান্দ্রতা থাকতে হবে। বাস্তব ক্ষেত্রে সব প্রবাহীরই কিছু না কিছু সান্দ্রতা আছে। যদি প্রবাহীতে সান্দ্রতা না থাকে তবে সেই প্রবাহীকে আদর্শ প্রবাহী বলে। আদর্শ প্রবাহীতে স্থির বা সচল কোন অবস্থাতেই ব্যাবর্তন পীড়ন থাকতে পারেনা।
গ্যাস এবং তরল এই দুই ভাগে প্রবাহীকে ভাগ করা যায়। গ্যাস এবং তরলের মধ্য প্রধান পার্থক্য হচ্ছে এই যে, বাস্তব ক্ষেত্রে তরল পদার্থ অসংনম্য, কিন্তু সব গ্যাসই সংনম্য এবং তরল পদার্থ একটি নির্দিষ্ট আয়তন দখল করে এবং এর উন্মুক্ত পৃষ্ঠদেশ থাকে, কিন্ত নির্দিষ্ট ভরের কিছু গ্যাস যদি কোন পাত্রে রাখা যায়, তাহলে এটি প্রসারিত হয়ে পাত্রের সমস্ত অংশই দখল করে।
প্রবাহীর গুণাবলী
প্রবাহী নিম্নলিখিত গুণাবলী প্রদর্শন করে:
২০২১–২২ নেপাল নারী ক্রিকেট দলের কাতার সফর
নেপাল নারী ক্রিকেট দল ২০২১ সালের নভেম্বর মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য কাতার সফর করে। ম্যাচগুলো দোহার ওয়েস্ট এন্ড পার্ক আন্তর্জাতিক ক্রিকেট স্টেডিয়ামে খেলা হয়। এ ম্যাচগুলো ২০২১ আইসিসি নারী টি২০ বিশ্বকাপ এশিয়া বাছাইপর্ব টুর্নামেন্টের জন্য নেপাল দলের প্রস্তুতি হিসেবে গণ্য হয়। সিরিজে নেপাল ৩–০ ব্যবধানে জয়ী হয়।
পাকিস্তানে ধর্ষণ
থাম্ব|নৃসংশ ধর্ষণ ধর্ষণ পাকিস্তানে বিদ্যমান অপরাধগুলোর মধ্যে অন্যতম একটি অপরাধ। পাকিস্তানে ধর্ষণের বিষয়টি রাজনৈতিকভাবে অনুমোদিত মুখতারান বিবির ধর্ষণকাণ্ডের পর আন্তর্জাতিক সম্প্রদায়ের নজরে আসে । ওয়ার এগেইনস্ট রেইপ (ডব্লিউএআর) সংগঠনটি পাকিস্তানে ধর্ষণের ব্যাপকতা এবং এ বিষয়ে সেদেশের পুলিশের অমনোযোগের বিষয়টি লক্ষ করেছে । নারী বিষয়াবলি সংক্রান্ত অধ্যাপক শাহলা হায়েরির মতে, পাকিস্তানে ধর্ষণ "প্রায়ই সংগঠিত এবং এতে রাষ্ট্রের প্রচ্ছন্ন ও কখনো কখনো প্রকাশ্য সমর্থন থাকে" । আইনবিদ আসমা জাহাঙ্গীরের মতে, পাকিস্তানে কারারুদ্ধ নারীদের ৭২ শতাংশেরও বেশি শারীরিক বা যৌন নির্যাতনের শিকার ।
উল্লেখযোগ্য ঘটনাবলি
২০০০ সাল থেকে যৌন নির্যাতনের শিকার হওয়ার পর অনেক পাকিস্তানি মহিলা ও বালিকা এ ব্যাপারে সরব হয়েছেন। নীরবে নির্যাত সহ্য করার প্রচলিত প্রথাকে ভেঙে তাঁরা সংবাদমাধ্যম এবং রাজনীতিবিদদের নিকট এ ব্যাপারে সহায়তা চেয়েছেন । ২০০৯ সালে পাকিস্তান মানবাধিকার কমিশনের প্রদত্ত তথ্য অনুযায়ী, দেশটিতে হত্যাকাণ্ডের শিকার ৪৬ শতাংশই হচ্ছেন সম্মানজনিত হত্যাকাণ্ড বা অনার কিলিং-এর শিকার ।
ঐতিহাসিক ঘটনা
বাংলাদেশের স্বাধীনতা যুদ্ধ চলাকালে পাকিস্তান সেনাবাহিনী এবং আল বদর, আল শামস, রাজাকার প্রভৃতি আধা-সামরিক বাহিনীর সদস্যরা ৪,০০,০০০ থেকে ৬,০০,০০০ পূর্ব পাকিস্তানি মহিলা ও বালিকাকে ধর্ষণ করে ।
বিষয়াবলি
ওয়ার এগেইনস্ট রেইপ (ডব্লিউএআর) সংগঠনটি পাকিস্তানে ধর্ষণের ব্যাপকতা এবং এ ব্যাপারে পুলিশের অনীহা সম্পর্কে আলোকপাত করেছে । ডব্লিউএআর একটি বেসরকারি সংগঠন এবং এটির লক্ষ্য হলো পাকিস্তানে ধর্ষণের সমস্যাটি আলোচিত করা; ১৯৯২ সালের একটি প্রতিবেদন অনুযায়ী, ৬০টি ধর্ষণের মামলার মধ্যে ২০ শতাংশ ঘটনাতেই পুলিশ সদস্যরা জড়িত ছিল। ২০০৮ সালে সংগঠনটি দাবি করে যে, একজন গণধর্ষণের শিকার নারীকে তাঁর ওপর আক্রমণকারীদের শনাক্ত করায় সহযোগিতা করার সময়ে সংগঠনটির বেশ কয়েকজন সদস্যকে একটি ধর্মীয় দলের সদস্যরা মারধোর করেছে ।
হিউম্যান রাইটস ওয়াচ-এর চালানো একটি সমীক্ষা অনুযায়ী, পাকিস্তানে প্রতি দুই ঘণ্টায় একটি ধর্ষণ এবং প্রতি ঘণ্টায় একটি গণধর্ষণ ঘটে, এবং দেশটির ৭০ থেকে ৯০ শতাংশ নারী কোনো না কোনো ধরনের গৃহ নির্যাতনের শিকার ।
নারী বিষয়াবলি সংক্রান্ত অধ্যাপক শাহলা হায়েরির মতে, পাকিস্তানে ধর্ষণ "প্রায়ই সুসংগঠিত এবং রাষ্ট্রের প্রচ্ছন্ন ও কখনো কখনো প্রত্যক্ষ অনুমোদনপ্রাপ্ত" । আইনজীবী এবং নারী অধিকার সংক্রান্ত সংগঠন ওমেন'স অ্যাকশন ফোরাম-এর সহপ্রতিষ্ঠাতা আসমা জাহাঙ্গীর ১৯৮৮ সালে পাকিস্তানের পাঞ্জাবে নারী কারাবন্দিদের নিয়ে করা একটি জরিপ সম্পর্কে জানিয়েছেন, কারাগারে থাকাকালে এসব নারীদের ৭২ শতাংশই ধর্ষিত হয়েছেন ।
শিশুদের ওপর যৌন নির্যাতন
পাকিস্তানের মাদ্রাসাগুলোতে শিশুদের ওপর যৌন নির্যাতন একটি সাধারণ ঘটনায় পরিণত হয়েছে । রাওয়ালপিন্ডি ও ইসলামাবাদে শিশুদের ওপর যৌন নির্যাতন সম্পর্কে করা একটি জরিপ থেকে জানা যায়, ৩০০ শিশুর মধ্যে ১৭ শতাংশ ধর্ষণের শিকার এবং ১৯৯৭ সালে প্রতিদিন গড়ে একজন শিশু ধর্ষিত, গণধর্ষিত বা ধর্ষণের উদ্দেশ্য অপহৃত হয় । ২০১৪ সালের সেপ্টেম্বরে ব্রিটিশ চ্যানেল ফোর "পাকিস্তানের লুকায়িত লজ্জা" নামক একটি প্রামাণ্যচিত্র প্রচার করে, যেটিতে বিশেষত রাস্তার নিরাশ্রয় শিশুদের ওপর (যাদের ৯০ শতাংশই যৌন নির্যাতনের শিকার) যৌন নির্যাতনের ঘটনার ওপর আলোকপাত করা হয়।
সংখ্যালঘু সম্প্রদায়
পাকিস্তানে খ্রিস্টান, হিন্দু, শিখ ও অন্যান্য সংখ্যালঘু সম্প্রদায়ের নারীদের ওপর নির্যাতন ও ধর্ষণ একটি সাধারণ ঘটনা বলে জানা যায়   । নিষ্ক্রিয়তা, অভিযোগ গ্রহণে অস্বীকৃতি, ভীতিপ্রদর্শন এবং পুলিশ ও বিচারব্যবস্থায় দুর্নীতি এক্ষেত্রে আরো সমস্যার সৃষ্টি করেছে       ।
আইনি ব্যবস্থা
পাকিস্তানে ধর্ষণের ব্যাপকতার জন্য দেশটিতে নারীদের আইনি সুরক্ষার অপর্যাপ্ততাকে দায়ী করা হয় । ১৯৭৯ সালে পাকিস্তান হুদুদ অধ্যাদেশকে আইনে পরিণত করে, যেটিতে ধর্ষণসহ সকল বিবাহ-বহির্ভূত যৌনসম্পর্ককে রাষ্ট্রের বিরুদ্ধে অপরাধ হিসেবে আখ্যায়িত করা হয় । হুদুদ অধ্যাদেশ জারি থাকাকালীন সময়ে হিউম্যান রাইটস ওয়াচ দেশটিতে নারী চুক্তিবদ্ধ শ্রমিকদের ওপর প্রচুর ধর্ষণের ঘটনা লক্ষ করে । ১৯৯২ সালে ১০৬ পৃষ্ঠার একটি প্রতিবেদনে সংগঠনটি পুলিশ কর্তৃক নারী অভিযোগকারিণীদের ওপর শারীরিক ও যৌন নির্যাতনের ঘটনার বিস্তারিত বিবরণ তুলে ধরে । ধর্ষণের মামলা দায়ের এবং বিচারসংক্রান্ত সমস্যাও প্রকট  ।
দৃষ্টিভঙ্গি
মুখতারান বিবি তাঁর ধর্ষণকারীদের বিরুদ্ধে মামলা দায়ের করে তাঁর ঘটনার ব্যাপারে সোচ্চার হওয়ার পর পাকিস্তানে ধর্ষণের বিষয়টি আন্তর্জাতিক সম্প্রদায়ের নজরে আসে । এরপর তাঁকে দেশত্যাগের সুযোগ থেকে বঞ্চিত করা হয়। মার্কিন যুক্তরাষ্ট্রে তাঁকে যেতে না দেয়ার বিষয়টি ওয়াশিংটন পোস্ট পত্রিকার সাংবাদিকরা পাকিস্তানের তৎকালীন রাষ্ট্রপতি জেনারেল পারভেজ মুশাররফের সাক্ষাৎকার গ্রহণের সময় তুলে ধরে, যখন মুশাররফ দাবি করছিলেন যে, তিনি 'মধ্যপন্থী ইসলামে'র প্রতিনিধি যা 'নারীদের অধিকারকে সম্মান করে' এবং অভিযোগ করছিলেন যে তাঁর দেশকে "ভুলভাবে এমন একটি স্থান হিসেবে প্রচার করা হচ্ছে যেখানে নারীদের বিরুদ্ধে ধর্ষণ ও অন্যান্য সহিংসতা সাধারণ এবং সহ্যকৃত ঘটনা।" তিনি বলেন যে তিনি মুখতারানকে দেশত্যাগের অনুমতি প্রদান করেছেন এবং মন্তব্য করেন যে ধর্ষিত হওয়া বিদেশে ধনী হওয়ার জন্য "একটি টাকা কামানোর উপায়" হয়ে দাঁড়িয়েছে। তাঁর এই বক্তব্যের ফলে তুমুল বিতর্কের সৃষ্টি হয় এবং মুশাররফ পরবর্তীকালে এই মন্তব্য করার কথা অস্বীকার করেন।
২০১৩ সালের ২৯ মে পাকিস্তান সরকার ও আইন পরিষদকে ইসলামসংক্রান্ত বিষয়ে আইনি পরামর্শ দানকারী সাংবিধানিক সংস্থা কাউন্সিল অফ ইসলামিক আইডিয়োলজি ঘোষণা করে যে, ডিএনএ পরীক্ষা ধর্ষণ মামলাগুলোতে মূল প্রমাণ হিসেবে গৃহীত হতে পারে না। কাউন্সিলটির একজন মুখপাত্রের মতে, ডিএনএ প্রমাণ বড়জোর অতিরিক্ত প্রমাণ হিসেবে গৃহীত হতে পারে কিন্তু ধর্ষণ নির্ধারণের জন্য ইসলামি আইনগুলোকে প্রতিস্থাপিত করবে না ।
বাংলাদেশ–সংযুক্ত আরব আমিরাত সম্পর্ক
বাংলাদেশ – সংযুক্ত আরব আমিরাত সম্পর্ক বাংলাদেশ ও সংযুক্ত আরব আমিরাতের দ্বিপাক্ষিক সম্পর্ক উল্লেখ করে।
ইতিহাস
মুহাম্মদ ইমরান সংযুক্ত আরব আমিরাতের বাংলাদেশের আবাসিক রাষ্ট্রদূত। ২০১৪ সালে সংযুক্ত আরব আমিরাতের নাগরিকদের আগমনে ভিসা দেওয়ার ঘোষণা দিয়েছিল বাংলাদেশ। ওয়ার্ল্ড এক্সপো ২০২০ এর আয়োজক শহর হিসেবে বাংলাদেশ দুবাইকে বাদ দিয়ে মস্কোর পক্ষে ভোট দেওয়ার পর সংযুক্ত আরব আমিরাত বাংলাদেশীদের ভিসা দেওয়া বন্ধ করে দেয়। দুবাই শেষ পর্যন্ত আয়োজক শহর নির্বাচিত হয়েছিল। দুবাই ভিসা নিষেধাজ্ঞার অস্তিত্ব অস্বীকার করেছে। সংযুক্ত আরব আমিরাতের বাংলাদেশে একটি দূতাবাস রয়েছে।
অর্থনৈতিক
ডিসেম্বর ২০১৬ এর মতে সংযুক্ত আরব আমিরাতে ৭০০,০০০ হাজার বাংলাদেশী অভিবাসী রয়েছেন। বাংলাদেশ ও সংযুক্ত আরব আমিরাতের মধ্যে বাণিজ্য ২০১২-২০১৩ মেয়াদে ৯৬৭ মিলিয়ন ডলার দাঁড়িয়েছে। সংযুক্ত আরব আমিরাত বাংলাদেশে ২.৯ বিলিয়ন ডলার বিনিয়োগ রয়েছে।
নবী গুল
নবী গুল (জন্ম ৫ অক্টোবর ১৯৯৭) একজন পাকিস্তানি ক্রিকেটার । ১৭ এপ্রিল, ২০১৭ সালে ২০১৭ পাকিস্তান কাপে খাইবার পাখতুনখোয়ার হয়ে লিস্ট এ আত্মপ্রকাশ ঘটে। ২২ নভেম্বর ২০১৭-এ ২০১৭-১৮ মৌসুমে অনুষ্ঠিত জাতীয় টি-টোয়েন্টি কাপে ফেডারলি অ্যাডমিনিস্টার্ড ট্রাইবাল এরিয়াসের হয়ে টি-টোয়েন্টিতে অভিষেক ঘটে।  ১১ অক্টোবর ২০১৮ সালে ২০১৮-১৯ মৌসুমের কায়েদ-ই-আজম ট্রফিতে পেশোয়ারের হয়ে প্রথম-শ্রেণীর ক্রিকেটে অভিষেক ঘটে।
২০১৯ সালের সেপ্টেম্বরে, তাকে ২০১৯-২০ মৌসুমের কায়েদ-ই-আজম ট্রফি প্রতিযোগিতার জন্য খাইবার পাখতুনখোয়ার দলে সদস্য করা হয়।
ভাস্করাব্দ
মাসসমূহ
সৌর ভাস্করাব্দের বারটি মাস এবং তাদের দৈর্ঘ্য নিম্নে প্রদত্ত হল:
এই অব্দে নববর্ষারম্ভ হয় সৌর বৈশাখ মাসের প্রথম দিন অর্থাৎ পয়লা বৈশাখ। মহাসমারোহে এই দিন সমগ্র অসমে পালিত হয় বহাগ বিহু উৎসব।
নিখোঁজ ও নিহত দেশীয় নারী
নিখোঁজ ও নিহত দেশীয় নারীদের (এমএমআইডব্লিউ) মানবাধিকার সংকট অসমভাবে কানাডা ও মার্কিন যুক্তরাষ্ট্রের আদিবাসীদের প্রভাবিত করে, বিশেষ করে এফএনএমআই (ফার্স্ট নেশনস, মেটিস, ইনুইট) ও আদি আমেরিকান সম্প্রদায়ের লোকজনদের।  মার্কিন যুক্তরাষ্ট্র ও কানাডায় একটি অনুরূপ গণআন্দোলন সংগঠিত মিছিলের মাধ্যমে নিখোঁজ ও খুন হওয়া আদিবাসী নারী ও মেয়েদের (এমএমআইডব্লিউজি) সচেতনতা বৃদ্ধির জন্য কাজ করে; ডাটাবেস নির্মাণ; স্থানীয় কমিউনিটি, সিটি কাউন্সিল ও উপজাতীয় কাউন্সিল মিটিং; এবং পুলিশের জন্য পারিবারিক সহিংসতার প্রশিক্ষণ।
এমএমআইডব্লিউ'কে কানাডার জাতীয় সংকট  এবং কানাডার গণহত্যা হিসেবে বর্ণনা করা হয়েছে।     আদিবাসী গোষ্ঠী, কর্মী ও বেসরকারি সংস্থার থেকে বারবার আহ্বানের জবাবে প্রধানমন্ত্রী জাস্টিন ট্রুডোর অধীনে কানাডা সরকারের ২০১৬ সালের সেপ্টেম্বর মাসে একটি জাতীয় সরকারি তদন্ত  নিখোঁজ  এবং আদিবাসী নারী আর মেয়ে হত্যার বিষয়ে জাতীয় তদন্ত প্রতিষ্ঠা করে।  অনুসন্ধানের পটভূমি অনুসারে, ১৯৮০ সাল থেকে ২০১২ সালের মধ্যে, আদিবাসী নারী ও মেয়েরা কানাডার সমস্ত নারী হত্যার ১৬% এর প্রতিনিধিত্ব করে, যখন তারা কানাডার মোট মহিলা জনসংখ্যার মাত্র ৪% এর প্রতিনিধিত্ব করে। ২০১৯ সালের ৩ জুন তদন্ত সম্পন্ন করা হয় এবং জনসাধারণের কাছে উপস্থাপন করা হয়।
আরসিএমপি-এর ২০১৪ সালের "অনুপস্থিত ও হত্যা করা আদিবাসী নারী: একটি জাতীয় অপারেশনাল সংক্ষিপ্ত বিবরণ" শিরোনামের একটি প্রতিবেদনে দেখা গেছে যে ৩০ বছরের ব্যবধানে ১,০০০ জনেরও বেশি আদিবাসী মহিলাদের হত্যা করা হয়েছে। ২০০১ সাল থেকে ২০১৫ সাল পর্যন্ত, কানাডায় আদিবাসী মহিলাদের হত্যার হার অন্যান্য মহিলাদের হত্যার হার থেকে প্রায় ছয়গুণ বেশি, যা "প্রতি ১,০০,০০০ জনসংখ্যার ৪.৮২ জন, অপরদিকে জাতীয় ক্ষেত্রে এর মান প্রতি ১,০০,০০০ জনসংখ্যায় ০.৮২ জন।"  নুনাভুত, ইউকন, উত্তর-পশ্চিম অঞ্চল এবং ম্যানিটোবা, আলবার্টা ও সাসকাচোয়ান প্রদেশে, হত্যাকাণ্ডের ভুক্তভোগী মধ্যে আদিবাসী মহিলাদের এই অতিরিক্ত প্রতিনিধিত্ব আরও বেশি ছিল। নেটিভ উইমেন্স অ্যাসোসিয়েশন অব কানাডা (এনডব্লিউএসি) ১৯৬০ -এর দশক থেকে ৫৮২ টি মামলা নথিভুক্ত করেছে, যেখানে ২০০০ সালের পর ৩৯% মামলা নথিভুক্ত হয়  - যদিও অ্যাডভোকেসি গ্রুপ বলছে যে কানাডায় আরও অনেক নারী নিখোঁজ রয়েছে, যার মধ্যে ব্রিটিশ কলম্বিয়ায় সর্বোচ্চ সংখ্যক মামলা রয়েছে। টিয়ার হত্যার রাজপথে নিহত ১৯ জন নারী এবং সিরিয়াল কিলার রবার্ট পিকটন কর্তৃক হত্যা করা ভ্যাঙ্কুভার এলাকার ৪৯ জন মহিলার মধ্যে উল্লেখযোগ্য মামলাগুলি অন্তর্ভুক্ত রয়েছে।
তারাপদ ভৌমিক
তারাপদ ভৌমিক একজন বাংলাদেশী শিক্ষাবিদ। তিনি খুলনা প্রকৌশল ও প্রযুক্তি বিশ্ববিদ্যালয়ের মেকানিক্যাল ইঞ্জিনিয়ারিং বিভাগের অবসরপ্রাপ্ত অধ্যাপক এবং খুলনায় অবস্থিত বেসরকারি বিশ্ববিদ্যালয়, নর্থ ওয়েস্টার্ন বিশ্ববিদ্যালয়ের সাবেক উপাচার্য।
কর্মজীবন
তারাপদ ভৌমিক খুলনা প্রকৌশল ও প্রযুক্তি বিশ্ববিদ্যালয়ের মেকানিক্যাল ইঞ্জিনিয়ারিং বিভাগে দীর্ঘকাল অধ্যাপনা করেছেন। তিনি ২০১৭ থেকে ২০২১ সাল পর্যন্ত খুলনায় অবস্থিত বেসরকারি বিশ্ববিদ্যালয়, নর্থ ওয়েস্টার্ন বিশ্ববিদ্যালয়ের উপাচার্য হিসেবে দায়িত্ব পালন করেন।
কলকাতা বন্দর বিধানসভা কেন্দ্র
কলকাতা বন্দর বিধানসভা কেন্দ্র হল ভারতের পশ্চিমবঙ্গ রাজ্যের কলকাতা জেলায় অবস্থিত একটি বিধানসভা কেন্দ্র।
এলাকা
এই কেন্দ্রটি ২৩ নং কলকাতা দক্ষিণ লোকসভা কেন্দ্রের অন্তর্গত।
২০১১
২০১১ সালে পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেস প্রার্থী ফিরহাদ হাকিম (ববি) তাঁর নিকটতম প্রতিদ্বন্দ্বী সারা ভারত ফরওয়ার্ড ব্লক প্রার্থী মইনুদ্দিন শামসকে পরাজিত করে বিধায়ক নির্বাচিত হন।
ভারতীয় জাতীয় কংগ্রেস থেকে বহিষ্কৃত নেতা রাম প্যারে রাম এই নির্বাচনে নির্দল প্রার্থী হিসেবে প্রতিদ্বন্দ্বিতা করেছিলেন।
নাজিরপুর ইউনিয়ন, বাউফল
নাজিরপুর বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।
প্রশাসনিক কাঠামো
নাজিরপুর ইউনিয়ন বাউফল উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী নাজিরপুর ইউনিয়নের মোট জনসংখ্যা ২৮,৮৭২ জন। এর মধ্যে পুরুষ ১৩,৯৩৫ জন এবং মহিলা ১৪,৯৩৭ জন। মোট পরিবার ৬,৩৪৩টি।
শিক্ষা
২০১১ সালের আদমশুমারি অনুযায়ী নাজিরপুর ইউনিয়নের সাক্ষরতার হার ৪৭.৬%।
ডুয়ার্স
ডুয়ার্স শব্দের অর্থ দরজা বা প্রবেশদ্বার।এটি পূর্ব হিমালয়ের পাদদেশের কাছে পশ্চিমবঙ্গ ও অসম নিয়ে গঠিত। ডুয়ার্স দ্বারা ভুটান ও ভারতের মধ্যে যোগাযোগ সম্পন্ন হয়। এই অঞ্চল ভুটান তথা উত্তর-পূর্ব ভারতের প্রবেশদ্বার। এই অঞ্চলের গড় উচ্চতা ১৫০-১৭০০ মিটারের মধ্যে।
হিমালয়ের পাদদেশ তথা সমভূমি ও পর্বত অঞ্চলের মিলনস্থানে ডুয়ার্স এর অবস্থান।ডুয়ার্সকে সংকোশ নদী দুই ভাগে ভাগ করেছে। এই নদীর পূর্বের অংশকে বলা হয় পূর্ব ডুয়ার্স বা অসম ডুয়ার্স এবং পশ্চিমের অংশকে বলে পশ্চিম ডুয়ার্স বা পশ্চিমবঙ্গ ডুয়ার্স। পশ্চিমবঙ্গের দার্জিলিং, জলপাইগুড়ি, আলিপুরদুয়ার ও কোচবিহার এবং অসমের ধুবড়ি, কোকড়াঝাড়, বরপেটা, গোয়ালপাড়া ও বঙাইগাঁও জেলা নিয়ে ডুয়ার্স অঞ্চল গঠিত।
নদনদী
এই অঞ্চলের নদীগুলি হিমালয়ের বরফগলা জলে পুষ্ট বলে নদীতে সারাবছর জল থাকে। প্রধান নদীগুলি হল তিস্তা, তোর্সা, জলঢাকা, মহানন্দা, কলজানি, বালাসন প্রভৃতি। রঙ্গিত তিস্তার প্রধান উপনদী।
বনাঞ্চল
ডুয়ার্সের বেশির ভাগ অংশ ঘনবনাঞ্চল দ্বারা আবৃত। এই বনাঞ্চল হল ভারতীয় গণ্ডার ও হাতির প্রধান বাসভূমি। এছাড়া এখানে বাঘ, চিতা, হরিণও নানাধরনের পাখি রয়েছে। এখানকার বনাঞ্চলগুলি হল-
দর্শনীয় স্থান
এই অঞ্চলে বহু দর্শনীয় স্থান বা পর্যটন কেন্দ্র রয়েছে।এই পর্যটন কেন্দ্রগুলিতে প্রতি বছর বহু দেশ-বিদেশের পর্যটক আসে।প্রধান দর্শনীয় স্থানগুলি হল-
অউব বিধ্বস্তের তালিকা
thumb|বৈজ্ঞানিক কল্পকাহিনীতে বর্ণিত অদ্ভুত উড়ন্ত বস্তুর চিত্রণ এটি একটি অউব(অদ্ভুত উড়ন্ত বস্তু) বিধ্স্ত হবার তালিকা যা উফোলোজিদের দ্বারা অধ্যয়ন করা হয়েছে।
স্যামি গুইলেন
সিম্পসন ক্লেয়ারমন্ট স্যামি গুইলেন (Sammy Guillen; জন্ম: ২৪ সেপ্টেম্বর, ১৯২৪ - মৃত্যু: ১ মার্চ, ২০১৩) পোর্ট অব স্পেনে জন্মগ্রহণকারী ওয়েস্ট ইন্ডিয়ান ও নিউজিল্যান্ডীয় আন্তর্জাতিক ক্রিকেটার ছিলেন। ওয়েস্ট ইন্ডিজ দলসহ নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৫৬ সময়কালে আন্তর্জাতিক ক্রিকেট অঙ্গনে তার দৃপ্ত পদচারণা ছিল।
ওয়েস্ট ইন্ডিজের ঘরোয়া প্রথম-শ্রেণীর ক্রিকেটে ত্রিনিদাদ এবং নিউজিল্যান্ডীয় প্রথম-শ্রেণীর ক্রিকেটে ক্যান্টারবারির প্রতিনিধিত্ব করেছেন। দলে মূলতঃ উইকেট-রক্ষক ও ডানহাতি ব্যাটসম্যান হিসেবে খেলতেন স্যামি গুইলেন।
টেস্ট ক্রিকেট
২২ ডিসেম্বর, ১৯৫১ তারিখে অস্ট্রেলিয়ার বিপক্ষে তার টেস্ট অভিষেক ঘটে। স্বল্প কয়েকজন ক্রিকেটারের অন্যতম হিসেবে একাধিক দলের পক্ষে আন্তর্জাতিক ক্রিকেটে অংশগ্রহণের সুযোগ পেয়েছেন স্যামি গুইলেন। ১৯৫০-এর দশকে সমগ্র খেলোয়াড়ী জীবনে আট টেস্টে অংশগ্রহণের সৌভাগ্য হয় তার। ওয়েস্ট ইন্ডিজের পক্ষে পাঁচটি ও নিউজিল্যান্ডের পক্ষে তিনটি টেস্টে খেলেছেন। তন্মধ্যে, ওয়েস্ট ইন্ডিজের বিপক্ষে অংশ নিয়ে নিউজিল্যান্ড দলের ইতিহাসের প্রথম বিজয়ে প্রভূতঃ ভূমিকা পালন করেছিলেন।
অন্যান্য
ক্রিকেট খেলার পাশাপাশি ফুটবলেও অংশ নিয়েছেন স্যামি গুইলেন। নিউজিল্যান্ডের প্রিমিয়ার ফুটবল প্রতিযোগিতা চাথাম কাপে খেলার সুযোগ পেয়েছেন। ১৯৫৪ সালের ঐ প্রতিযোগিতায় ওয়েস্টার্ন এএফসি দলের সদস্যরূপে রানার্স-আপ এনে দেন। ক্রিকেটে উইকেট-রক্ষকের দায়িত্ব পালন করায় দলটিতে তিনি গোলরক্ষকের ভূমিকায় অবতীর্ণ হয়েছিলেন।
ব্যক্তিগত জীবন
২৪ সেপ্টেম্বর, ১৯২৪ তারিখে পোর্ট অব স্পেনে জন্মগ্রহণকারী গুইলেন এক ক্রিকেট পরিবার থেকে এসেছেন। পিতা ভিক্টর গুইলেন ওয়েস্ট ইন্ডিজের পক্ষে টেস্টে আম্পায়ারিত্ব করেছেন। ভাই নোয়েল গুইলেন প্রথিতযশা ক্রিকেটার ছিলেন ও তার সম্মানে কুইন্স পার্ক ওভালের বহিরাংশের অনুশীলনী এলাকায় নামাঙ্কিত করা হয়। এবং জাস্টিন ও লোগান ভন বিক নামীয় নাতিদ্বয় প্রথম-শ্রেণীর ক্রিকেটে অংশগ্রহণ করেছেন। পুত্র জেফ্রি গুইলেন আবাসন প্রতিষ্ঠানের সুপরিচিত ব্যক্তিত্ব। কিশোর অবস্থায় প্রতিযোগিতামূলক ক্রিকেট খেলতেন ও ত্রিশ বছর বয়সেও এ ধারা বহমান ছিল। সাবেক খেলোয়াড় চার্লস গুইলেন অল-রাউন্ডার ডোয়েন ব্র্যাভোকে প্রশিক্ষণ দিয়েছেন। ত্রিনিদাদ ও টোবাগোর অল-রাউন্ডার ছিলেন জাস্টিন গুইলেন। নাতি লোগান ভন বিক ক্যান্টারবারি উইজার্ডসের পক্ষে ক্রিকেট ও ক্রাইস্টচার্চ কোগার্সের পক্ষে এনবিএলে বাস্কেটবল খেলেছেন। আন্তর্জাতিক পর্যায়ে নেদারল্যান্ডসের পক্ষে ক্রিকেটেও অংশ নিয়েছেন লোগান।
ব্যক্তিগত জীবনে বিবাহিত স্যামি গুইলেন ক্যান্টারবারি মহিলা দলের সাবেক উইকেট-রক্ষক ভ্যাল গুইলেনের সাথে পরিণয়সূত্রে আবদ্ধ হন। ২০০৪ সালে আত্মজীবনীমূলক গ্রন্থ ‘ক্যালিপ্সো কিউই’ শীর্ষক গ্রন্থ প্রকাশ করেন।
২৪ এপ্রিল, ২০১১ তারিখে কলিন স্নেডেনের মৃত্যুর ফলে স্যামি গুইলেন নিউজিল্যান্ডের বয়োজ্যষ্ঠ জীবিত টেস্ট ক্রিকেটারের মর্যাদা লাভ করতে থাকেন। এছাড়াও তিনি ওয়েস্ট ইন্ডিজের দ্বিতীয় বয়োজ্যষ্ঠ জীবিত টেস্ট ক্রিকেটার ছিলেন। ১ মার্চ, ২০১৩ তারিখে ৮৮ বছর বয়সে ক্রাইস্টচার্চে তার দেহাবসান ঘটে।
ইসবগুল
ইসবগুল (বৈজ্ঞানিক নাম: Plantago ovata) (ইংরেজি: blond plantain, desert Indianwheat, blond psyllium,  ispaghu) হচ্ছে Plantaginaceae পরিবারের Plantago গণের একটি গুল্ম।
বিবরণ
ইসবগুল ‘গুল্ম’ জাতীয় গাছ। এর ফুল ছোট, পাপড়ি সূক্ষ হয়। বীজের খোসা আছে। ইসবগুল গাছের উচ্চতা দেড়-দুই ফুটের পর্যন্ত লম্বা হয়। ফল দুইকোষ বিশিষ্ট, ৭-৮ মিলিমিটার লম্বা হয় এবং ফলের ভিতরে ৩ মিলিমিটার লম্বা বীজ থাকে। বীজ দেখতে নৌকার মতো এবং এর খোসায় পিচ্ছিল হয়। এটা এক ধরনের রবিশস্য। হেমন্তকালে বীজ বপন করা হয়। চৈত্র মাসে ফসল তোলা হয়। ইসবগুল উপমহাদেশের সবাই চেনে। এর নানাবিধ উপকারিতা সম্পর্কেও আমরা ওয়াকিবহাল। নামের সাথে ‘গুল’ আছে বলে অনেকে ভাবি, হয়ত কোনো ক্ষুদ্র ফুলের সূক্ষ্ম পাপড়ি হবে, কিন্তু এর সম্পর্ক ফুলের সঙ্গে নয়, বীজের সঙ্গে। সঠিকভাবে বলতে গেলে বীজের খোসার সঙ্গে, যাকে আমরা ইসবগুলের ভুষি বলে জানি।। বিদেশি বাজারে এটা সিলিয়াম হাস্ক (Psyllium husk)। গ্রীক ‘সিলা’ (psylla) অর্থ এক ধরনের মাছি, ডানাহীন ফ্লি-মাছি। ইসবগুলের বীজ দেখতে আকারে অবয়বে অনেকটা ফ্লি-মাছির মতো বলে ইংরেজিতে এই নাম। ইসবগুল শব্দটা ফার্সি ‘ইসপা-গোল’ থেকে আগত যার অর্থ ‘ঘোড়ার কান’। খুব ছোট হলেও, খোসাগুলো শতশত গুণ বড় করে দেখলে ঘোড়ার কানের মতো মনে হতে পারে, তবে আমাদের খালবিলভরা জলজ উদ্ভিদ ‘ইঁদুরকানি’ পানায় ইঁদুর-কানের আকৃতির মতো তা সহজে অনুমেয় নয়। যাহোক, কল্পনাকে জলাঞ্জলি দিয়ে, যোগবিয়োগ করে আমরা একে আত্তীকরণ করেছি বাংলায়, যা উচ্চারণগতভাবে ‘ইশবগুল’ এবং বানানে ‘ইসবগুল’।
বিস্তৃতি
এর আদি বাসভূমি ভূমধ্যসাগরীয় অঞ্চলের দেশগুলোতে। এছাড়া স্পেন, উত্তর আফ্রিকা, পাকিস্তানের সিন্ধু এলাকা, পশ্চিম এশিয়া, চীন, রাশিয়া ও ভারত।ইসবগুলের আদি বাসভূমি ভূমধ্যসাগরীয় অঞ্চলের দেশগুলোতে। ক্রমে ক্রমে এর বিস্তৃতি ঘটেছে স্পেন, উত্তর আফ্রিকা, পাকিস্তানের সিন্ধু এলাকা, চীন, রাশিয়া ও ভারতে। ‘প্ল্যান্ট্যাগো’ জেনাসের প্রায় ২০০ প্রজাতি আছে যার ১০টি পাওয়া যায় ভারতে। অনুমান করা হয়, ভারতে ইসবগুল প্রবেশ করেছে ষোড়শ শতকে, মোগল আমলে। পৃথিবীতে বাণিজ্যিকভাবে যে-ক’টি প্রজাতি চাষের জন্য ব্যবহার করা হয় তার মধ্যে আছে ফ্রান্সের কালো বীজ প্ল্যান্টাগো ইন্ডিকা (Plantago indica), স্পেনীয় প্ল্যান্টাগো সিলিয়াম (PLantago psyllium) ও ভারতীয় সাদাটে বীজ প্ল্যান্টাগো ওভেটা (Plantago ovata)।
প্রক্রিয়াজাতকরণ
ইসবগুল (Plantago ovata) গাছ দেড়-দুই ফুটের মতো লম্বা হয়। ফল দুইকোষ বিশিষ্ট, ৭-৮ মিলিমিটার লম্বা যার ভিতরে ৩ মিলিমিটার লম্বা বীজ থাকে। বীজ দেখতে নৌকার মতো যার খোসায় পিচ্ছিল মিউসিলেজ বা শ্লেষ্মা থাকে। এটা এক ধরনের রবিশস্য যাকে আমরা ‘চৈতালি’ বলি কারণ হেমন্তে বীজ বপন করে চৈত্র মাসে ফসল তোলা হয়, যেমনটা করা হয় মুগ-মসুরের বেলায়। উপমহাদেশে ইসবগুলের চাষ সবচেয়ে বেশি হয় ভারতের গুজরাত অঞ্চলে, অন্যান্য অঞ্চলের মধ্যে আছে রাজস্থান, পাঞ্জাব, হরিয়ানা ও উত্তরপ্রদেশ। গুজরাত থেকে আমেরিকা ও ইউরোপে ইসবগুল রফতানি হয়। বিস্তৃতভাবে ধরলে, অক্টোবর থেকে মার্চ মাস পর্যন্ত ইসবগুলের চাষ হতে পারে যখন বৃষ্টি থাকে না, তাপমাত্রাও থাকে ১৫ থেকে ৩০ ডিগ্রি সেন্টিগ্রেডের মধ্যে। আর্দ্রতাপূর্ণ পরিবেশ, মেঘমেদুর আকাশ আর রাতের বেলা তাপমাত্রা বেশি হলে ফলন খুব কমে যায় ফসলের। আর পুষ্ট বীজ তোলার মৌসুমে বৃষ্টি হলে রক্ষা থাকে না, ক্ষতির পরিমাণ দেখে ইসবগুল-নির্ভর চাষীদের পরিবারে হাহাকার নেমে আসে। ইসবগুলের বীজ ৩ মাস পর্যন্ত সুপ্ত অবস্থায় থাকে, এ সময়ে ঠাণ্ডা বা গরম-পানি দিয়ে স্কারিফিকেশন বা ঘষামাজা করেও বীজ থেকে চারা গজানো যায় না। কিন্তু মৌসুমে, উপযুক্ত তাপমাত্রায় ৯০ শতাংশ বীজ থেকে চারা গজিয়ে থাকে। বীজের এই প্রকৃতিগত সুপ্তাবস্থার কারণে এখন পর্যন্ত বীজ থেকে বছরে বহুবার (Multivoltine) ফসল তৈরি করা সম্ভব হয়নি। বীজ থেকে খোসা আলাদা করা এক ধরনের সূক্ষ্ম কাজ। এর জন্য সাধারণ যাঁতাকল ছাড়াও নানারকম আধুনিক যান্ত্রিক পদ্ধতি আবিষ্কৃত হয়েছে যেমন, ফ্লুইড এনার্জি-মিল, বল-মিল, ভাইব্রেটিং-মিল এবং পিন-মিল। বহুল ব্যবহৃত পিন-মিলের দুটো চাকাতেই চক্রাকারে অজস্র পিন লাগানো থাকে। চাকাগুলো বিপরীত গতিতে ঘোরার সময় দুপাশের পিনে ঠোকা খেয়ে ইসবগুলের বীজ থেকে খোসা আলগা হয়ে যায়। ফ্লুইড এনার্জি-মিলে প্রকোষ্ঠের মধ্যে অতিবেগে স্টিম বা বায়ু চালিত করার ফলে বীজে বীজে ঠোকাঠুকি লেগে খোসা আলাদা হয়ে যায়। বল-মিলে বীজের মিশ্রণের সঙ্গে পাথর বা ধাতব বল মিশিয়ে ঘোরানো হয়, ভাইব্রেটিং মিলে কম্পনের মাধ্যমে খোসা আলাদা করা হয়। যেভাবেই খোসা আলাদা করা হোক, সব পদ্ধতিরই প্রধান লক্ষ্য থাকে খোসা উৎপাদন করতে গিয়ে যেন বীজ ভেঙে টুকরো না হয়ে যায়। যাহোক সব কারখানাতেই কিছু না কিছু বীজ ভেঙে যায়, যেগুলো চালুনি দিয়ে আলাদা করা হয়। আবার খড়কুটো ধুলোবালি থেকে মুক্ত করার জন্য যেভাবে কুলো দিয়ে ধান ওড়ানো হয় সেভাবে খোসাও ওড়ানো হয়, সাবধানে হাল্কা বাতাসে।
চাকরি-পূর্ব প্রশিক্ষণ
ইন্টার্নশিপ বা চাকরি-পূর্ব প্রশিক্ষক্ণ হচচ্ছে অস্থায়ী কাজের অভিজ্ঞতা যা থেকে দক্ষতা অর্জন করা যায়, এটি বৈতনিক বা অবৈতনিকও হতে পারে। সাধারণত শিক্ষার্থী ও স্নাতকধারীগণ কাজের অভিজ্ঞতা ও দকতা অর্জনে ইন্টার্নশিপ করে থাকেন।
পেশাদারী কেরিয়ারের ইন্টার্নশীপসমূহ বাণিজ্য তথা বৃত্তিমূলক কাজের অ্যাপ্রেন্টিসশিপে র ন্যায় কিন্তু কর্মতৎপরতার দিক থেকে ততটা কঠোর নয়, কিন্তু প্রমিতকরণ এবং তদারকির অভাবে এই  শব্দটির ব্যবহারের পরিধি যথেষ্ট উন্মুক্ত এবং বিস্তৃত। একজন ইন্টার্ন কলেজ বা বিশ্ববিদ্যালয়ের ছাত্র, উচ্চ বিদ্যালয় ছাত্র, বা পোস্ট-গ্রাজুয়েট প্রাপ্তবয়স্ক হতে পারেন। এই পদটি বৈতনিক বা অবৈতনিক এবং সাধারণত অস্থায়ী হয়ে থাকে।
প্রকারভেদ
বিভিন্ন রকম শিল্পে ইন্টার্নশীপ বিদ্যমান। এটি  অবৈতনিক হতে পারে বা পূর্ণ বা আংশিকভাবে(স্টাইপেন্ড বা উপবৃত্তি হিসাবে) বৈতনিকও হতে পারে। উপবৃত্তি সাধারণত একটি নির্দিষ্ট পরিমাণ টাকা যা নিয়মিত সময়ের ব্যবধানে দেওয়া হয়ে থাকে। সাধারণত ইন্টার্নদের মাসিক ভিত্তিতে উপবৃত্তি দেওয়া হয়। পেশাদার ক্ষেত্র যেমন মেডিসিন, স্থাপত্য, বিজ্ঞান, প্রকৌশল, আইন, ব্যবসা (বিশেষ করে অ্যাকাউন্টিং এবং ফাইন্যান্স), প্রযুক্তি, এবং বিজ্ঞাপনে বৈতনিক ইন্টার্নশীপ প্রায়ই দেখা যায়। অলাভজনক দাতব্য সংস্থা এবং থিংক ট্যাংকে প্রায়শই অবৈতনিক স্বেচ্ছাসেবক পদ থাকে।  ইন্টার্নশীপ খণ্ডকাল বা পূর্ণ-সময়ের জন্য হতে পারে। একটি টিপিক্যাল ইন্টার্নশীপ এক থেকে চার মাস দীর্ঘ হয়ে থাকে। কিন্তু এই সময়দৈর্ঘ সংগঠনবিশেষে ভিন্ন ভিন্ন হতে পারে।কাজ ছায়াকরণের কাজকেও ইন্টার্নশীপ বলা যেতে পারে।
ইন্টার্নশীপ ক্রয় করা এবং দাতব্য নিলাম
আজকাল কিছু কোম্পানি ছাত্রদের ফি নিয়ে ইন্টার্নশীপ খুঁজে দেয় যার বেশিরভাগই অবৈতনিক। এই কোম্পানিগুলি ইন্টার্নশীপ খুঁজে দেওয়ার জন্যে টাকা নিয়ে থাকে যদি কোন ইন্টার্নশীপ না পাওয়া যায় তাহলে ফি ফিরিয়ে দেয়।  এইরককম ব্যবস্থা আছে। কোন সম্মানজনক কোম্পানিতে ইন্টার্নশীপ খুঁজে দেওয়ার পাশাপাশি একটি নতুন শহরে থাকার ব্যবস্থা করা, পরামর্শ দেওয়া, নেটওয়ার্কিং, উইকেন্ডে নানারকম আমোদ-প্রমোদের ব্যবস্থা করা এবং কখনও কখনও একাডেমিক ক্রেডিটের জন্য আবেদন করা ইত্যাদি দায়িত্বও কোম্পানিই নিয়ে থাকে।
আবার দাতব্য নিলামের মাধ্যমেও ইন্টার্নশীপ কেনা যায়(মূলত আমেরিকায়)। ইন্টার্নশীপ প্রদানকারী কোম্পানি নিলামের মাধ্যমে তাদের ইন্টার্নশীপ বিক্রি করে থাকে। কিছু কিছু ক্ষেত্রে, কোম্পানি শুধু কোন দাতব্য প্রতিষ্ঠানকে সাহায্য করার জন্য একটি ইন্টার্নশীপ তৈরি করে থাকে।
ফি-ভিত্তিক ইন্টার্নশীপ প্রোগ্রাম এবং দাতব্য নিলামের মাধ্যমে প্রাপ্ত ইন্টার্নশীপের সুযোগ স্বভাবতই ধনী পরিবারের শিক্ষার্থীদের মধ্যে সীমাবদ্ধ।  তবে কোম্পানিরা দাবী করে থাকে যে সাধারণত "ছাত্রছাত্রীরা মধ্যবিত্ত পরিবার থেকে আসে," এবং তাদের বাবা-মা "প্রচুর টাকা' ব্যয় করতে কার্পণ্য করেন না। কিছু কোম্পানি বিশেষভাবে নিম্ন আয়ের আবেদনকারীদের জন্য বৃত্তি ও অনুদান দিয়ে থাকে।
সমালোচকরা বাধ্যতামূলক অবৈতনিক ইন্টার্নশীপের মাধ্যমে নির্দিষ্ট কলেজ ক্রেডিট পাওয়ার ব্যবস্থার নিন্দা করেছেন। প্রায়ই এই প্রথাকে অনৈতিক অনুশীলন হিসাবে হিসাবে দেখা হয় কারণ এর ফলে একজন ছাত্রকে বিনা পারিশ্রমিকে কাজ করতে বাধ্য হতে হয়।এমনকি কোম্পানিগুলি কলেজগুলিকে ক্রেডিটের জন্য অর্থাৎ পাশ করার জন্য একটি ইন্টার্নশীপ বাধ্যতামূলক করার জন্য প্রস্তাব তথা চাপ দিয়ে থাকে যাতে ইন্টার্নরা অবৈতনিক কাজের জন্য অভিযোগ করতে না  পারে।
অঞ্চল অনুযায়ী
দেশ ও স্থানের উপর নির্ভর করে ইন্টার্নশীপ আইন এবং চর্চার ব্যাপক বৈচিত্র্য থাকতে পারে।
চীন
চীনের ইন্টার্নশীপ সাধারণত একাডেমিক ক্যালেন্ডার অনুসরণ করে গ্রীষ্মের শেষের দিকে শুরু করে বসন্তের শেষের দিকে শেষ হয়ে থাকে। বিদেশী ছাত্রদের (বিশেষ করে অস্ট্রেলিয়া, যুক্তরাজ্য, এবং মার্কিন যুক্তরাষ্ট্রের) মধ্যে চীনে ইন্টার্নশীপের সুযোগ পাওয়ার জন্য প্রতিযোগিতা বৃদ্ধির একটি ক্রমবর্ধমান প্রবণতা দেখা যাচ্ছে ।  বিদেশী ছাত্ররা চীন ভিত্তিক ইন্টার্নশীপ প্রদানকারী সংস্থাগুলির পরিষেবা গ্রহণ করে  ইন্টার্নশীপ খুঁজে পাওয়াটা স্বাভাবিক হয়ে গেছে। বেইজিংএ তরুণ পেশাদারদের জন্য  ইন্টার্নশীপ খুঁজে পেতে সবচেয়ে বড় ইন্টার্নশীপ প্রদানকারী ওয়েবসাইট  এবং প্ল্যাটফর্ম  InternsinBeijing.com পরিদর্শন করা যেতে পারে।
ভারত
ভারতে ইন্টার্নশীপের সুযোগসমূহ কেরিয়ারভিত্তিক। কলেজ ছাত্ররা প্রায়ই তাদের শিক্ষার শাখা বা ব্রাঞ্চের উপর ভিত্তি করে ইন্টার্নশীপ চয়ন করে থাকে। ছাত্ররা প্রায়ই ইন্টার্নশীপকে তাদের অর্জিত শিক্ষাকে একটি পেশাদার কাজের পরিবেশে ব্যবহারিক প্রয়োগের মাধ্যমে তাদের দক্ষতা বিকাশের উপায় হিসাবে বিবেচনা করে থাকে।
অধিকাংশ ছাত্র তাদের গ্রীষ্মকালীন ও শীতকালীন ছুটিতে ইন্টার্নশীপের  জন্য আবেদন করে থাকে। কিছু বিশ্ববিদ্যালয়ে ছুটির সময় ইন্টার্নশীপ করাটা বাধ্যতামূলক এবং  পাঠ্যক্রমের একটি অংশ। পূর্ববর্তী ইন্টার্নরা একবার প্রয়োজনীয় দক্ষতা এবং অভিজ্ঞতা অর্জনের পর সংস্থার কর্মীতে রূপান্তরিত হওয়াটা খুবই স্বাভাবিক। তাছাড়া, অনেক ইঞ্জিনিয়ারিং ছাত্রছাত্রীরা তাদের কোন শিল্প প্রতিষ্ঠানে প্রশিক্ষণপ্রাপ্তিকে ইন্টার্নশীপ হিসাবে বর্ণনা করে থাকে।
মালয়েশিয়া
মালয়েশিয়ায় বেশিরভাগ বিশ্ববিদ্যালয় এবং কলেজে  ছাত্রদের চূড়ান্ত বছরে প্রয়োজন অন্তত একটি সম্পূর্ণ এক সেমিস্টারব্যাপী ইন্টার্নশীপ করা ডিপ্লোমা বা স্নাতক প্রোগ্রামে উত্তীর্ণ হওয়ার জন্য বাধ্যতামূলক। এই নিয়ম সরকারী এবং বেসরকারি উভয় বিশ্ববিদ্যালয় ও কলেজের ক্ষেত্রে প্রযোজ্য। এটি অধিকাংশ প্রোগ্রামের ক্ষেত্রেই প্রযোজ্য। ছাত্রছাত্রীরা  মালয়েশিয়ার কোন কোম্পানিতে বা বিদেশে তাদের ইন্টার্নশীপ করতে পারেন। অনুমান করা হয় যে একজন ইন্টার্নশীপ করা ছাত্রের চাকরি পাওয়ার সম্ভাবনা একজন ইন্টার্নশীপনা করা ছাত্রের চেয়ে ২০ শতাংশ বেশি।
অস্ট্রেলিয়া
অস্ট্রেলিয়াতে প্রায়ই ইন্টার্নশীপ বলতে বোঝায় উচ্চ বিদ্যালয়ের ছাত্র দ্বারা প্রারব্ধ "কাজের অভিজ্ঞতা" এবং বিশ্ববিদ্যালয়ের শিক্ষার্থীদের দ্বারা প্রারব্ধ "শিল্প অভিজ্ঞতা" যখন। কিছু ডিগ্রী প্রোগ্রাম যেমন ইঞ্জিনিয়ারিং এ কোন শিল্প সংস্থা যেমন ইঞ্জিনিয়ারস্ অস্ট্রেলিয়ায় সর্বনিম্ন পরিমাণ(সাধারণত ১২ সপ্তাহ) ইন্টার্নশীপ করে শিল্প অভিজ্ঞতা অর্জন করে পেশাদার স্বীকৃতি লাভ করতে হয়।
অবৈতনিক ইন্টার্নশীপ আইনি এবং ন্যায্য কাজ আইন ২০০৯ দ্বারা অনুমোদিত। একটি বৈধ ইন্টার্নশীপ হিসেবে পরিগণিত হওয়ার জন্য কিছু মানদণ্ড নির্ধারণ করা আছে যেমন:
নিউজিল্যান্ড
নিউজিল্যান্ড শৈক্ষিক মনোবিদ্যা অধ্যয়নরত ছাত্রদের একটি এক বছরের ইন্টার্নশীপ করতে হয় যেমন – ম্যাসে বিশ্ববিদ্যালয়ের ইন্টার্নশীপ প্রোগ্রাম শৈক্ষিক মনোবিদ্যায় একটি এক বছরের পোস্ট মাস্টার্স, পোস্ট গ্র্যাজুয়েট ডিপ্লোমা এবং এরূপ অধিকাংশ ইন্টার্নশীপে শিক্ষা মন্ত্রণালয়ে চাকরিপ্রাপ্তি হয়। ইন্টার্নদের তাদের ব্যবহারিক ক্ষেত্রে সহায়তা করার জন্য শিক্ষা মন্ত্রণালয় গবেষণা পুরস্কার  প্রোগ্রামের মাধ্যমে কিছু তহবিল পাওয়া যায়। প্রতি বছর প্রতিযোগিতার মাধ্যমে এই তহবিল দেওয়া হয়। ২০১৩ সনে ১০ টি গবেষণায পুরস্কার প্রদান করা হয়েছিল যার প্রতিটির মূল্য NZ$১৫০০০।
অকল্যান্ড ইউনিভার্সিটি অব টেকনোলজিতে ব্যাচেলর অব কমিউনিকেশন স্টাডিজ অধ্যয়নরত ছাত্রদের যারা সাংবাদিকতায় মেজর করছেন তাদের একটি দুই সপ্তাহব্যাপী বাধ্যতামূলক ইন্টার্নশিপ করতে হয় তৃতীয় বছরের পড়াশোনার সময়। এই ইন্টার্নশীপ কোন জাতীয় বা স্থানীয় সংবাদপত্র, একটি পত্রিকা বা একটি রেডিও স্টেশনে হতে পারে। তাদের গবেষণা করতে হয় এবং প্রকাশনা এবং সম্প্রচারের জন্য নিবন্ধ লিখতে হয় এবং একটি দ্রুত গতিশীল সংবাদমাধ্যম পরিবেশের অভিজ্ঞতা অর্জন করতে হয়।
ডেনমার্ক
অবৈতনিক কাজ ডেনমার্কে অনুপযোগী। একটি উপায় হল একজন সম্ভাব্য কর্মোপযোগী ব্যক্তিকে কাজ-ট্রায়ালের মাধ্যমে সংশ্লিষ্ট কর্তৃপক্ষ পরীক্ষা করার পাশাপাশি কর্মক্ষেত্রে নিযুক্তি দিতে পারে।
অধিকাংশ ড্যানিশ বিশ্ববিদ্যালয় ছাত্রদের কোম্পানিতে "বিনামূল্যে কাজের" কাজে স্থাপিত করে। পরে কোম্পানিকে ক্ষতিপূরণ দেওয়া হয় এবং ইন্টার্নরা ওই সময়কালের জন্য কল্যাণী বেতন পায়। এরকম সাধারণত প্রায় তিন মাস দীর্ঘ হয়। ড্যানিশ ট্রেড ইউনিয়ন এই ধরনের নিয়োগ খুব ঘনিষ্ঠভাবে মনিটর করে যাতে ইন্টার্ন নিয়োগের ফলে কোন কর্মী ছাটাই না করা হয়।
২০০৮ সালে শিক্ষা দপ্তর একটি নতুন সিস্টেম বলবৎ করেছে যাতে শিক্ষার্থীদের দাতব্য সংস্থার জন্য কাজের প্রেরণা কমে যায়।
ইইএ/ইইউ এলাকার ছাত্র ও নাগরিকরা ইইউ নিয়মের অধীনে অবাধে ডেনমার্কে ভ্রমণ এবং বসবাস করতে পারে। যদি তাদের থাকার মেয়াদ তিন মাস পেরিয়ে যায় তাহলে তাদের আঞ্চলিক রাজ্য প্রশাসনের কাছে একটি আবেদন দায়ের করতে হয়। যদি ছাত্রীটি ইউরোপীয় ইউনিয়নের বাইরে থেকে আসে তাহলে তার বসবাসের এবং ওয়ার্ক পারমিটের জন্য নিম্নলিখিত নিয়মসমূহ প্রযোজ্য: উপরন্তু, কৃষি, স্বাস্থ্য এবং স্থাপত্য সংক্রান্ত ইন্টার্নশীপের ক্ষেত্রে বিশেষ নিয়ম আছে।
ফ্রান্স
ফ্রেঞ্চ বিশ্ববিদ্যালয়গুলিতে ইন্টার্নশীপ সাধারণত "স্টেজেস" হিসাবে পরিচিত। ফরাসি ইন্টার্নশীপগুলির  সময়কাল সাধারণত দুই থেকে ছয় মাস(যা আইনমাফিক সর্বাধিক দৈর্ঘ্য) হয়ে থাকে। ফরাসি শ্রম আইন অনুযায়ী দুই মাস বা তার বেশি সময়ের ইন্টার্নশীপের ক্ষেত্রে  একটি সর্বনিম্ন ভাতা(২০১৬ সালে €৩.৬০ প্রতি ঘণ্টা) দিতে হবে।
এছাড়াও আন্তর্জাতিক শিক্ষার্থীদের জন্যও ফ্রান্সে ইন্টার্নশীপ জনপ্রিয়। এর প্রাথমিক কারণ আন্তর্জাতিক ছাত্ররা ফ্রান্সে বাস করে অনর্গল ফরাসি কথা বলা শিখতে চায়। ফরাসি কোম্পানিগুলিতে একাধিক ভাষায় কথা বলতে জানা  কর্মচারীদের বাহবা দেওয়া হয় এবং তাই আন্তর্জাতিক কর্মীরাও সুযোগ পেয়ে থাকে।
জার্মানি
অন্যান্য দেশের মতই জার্মানিতে অধিকাংশ ছাত্র তাদের বিশ্ববিদ্যালয়ের ডিগ্রীর চতুর্থ বা পঞ্চম সেমিস্টারে ইন্টার্নশীপ ("praktikum") করে থাকে। কিছু কিছু ক্ষেত্রে একটি কোম্পানিতে ইন্টার্ন হিসেবে কর্মরত থাকা অবস্থায় চূড়ান্ত থিসিস লিখতে হয়।  কিছু ডিগ্রীতে  স্নাতক হওয়ার জন্য ব্যবহারিক প্রশিক্ষণ প্রয়োজন হয় না।
মঠখোলার মঠ
মঠখোলার মঠ বাংলাদেশের চাঁদপুর জেলার কয়েকটি মঠের মধ্যে একটি মঠ। এটি চাঁদপুর সদর উপজেলার মঠখোলা নামক গ্রামে অবস্থিত।
নামকরণ
মঠখোলা গ্রামের নাম মূলত এই মঠের জন্যই হয়েছে। মঠখোলা বলতে মঠের স্থানকে বুঝানো হতো। কিন্তু এটিই পরবর্তীতে গ্রামের নামে রূপান্তরিত হয়।
বৌধায়ন
বৌধায়ন (খ্রীষ্টপূর্ব ৮০০ শতক) একজন ভারতীয় গণিতবিদ ছিলেন। তিনি বৌধায়ন সূত্র নামক গ্রন্থের লেখক। তিনি বিখ্যাত কিছু গাণিতিক কাজ করেন। এর মধ্যে প্রায় নির্ভুল ভাবে পাই-এর মান নির্ণয় এবং আর একটি কাজ করেন যেখানে পিথাগোরাসের উপপাদ্যের একটি আলাদা সমাধান দেখানো হয়।
পিথাগোরাসের উপপাদ্যের বিকল্প সমাধান
বৌধায়নের সব থেকে সেরা কাজ পিথাগোরাসের উপপাদ্যের বিকল্প প্রমাণ। পিথাগোরাসের জন্মেরও কয়েকশত বছর আগে বৌধায়ন এই উপপাদ্যটির মত একটি উপপাদ্য লেখেন। বৌধায়ন সূত্র এবং সুল্বা সূত্রে তিনি লিখেছেন, "দীর্ঘচতুরশ্রস্যাক্ষ্ণয়া রজ্জুঃ পার্শ্বমানী তির্যম্ মানী চ যৎ পৃথগ্ ভূতে কুরুতস্তদুভয়ং করোতি॥" (“একটি দড়ি দৈর্ঘ্য বরাবর প্রসারিত তির্যক একটি উৎপাদন করে এলাকায় যা উল্লম্ব এবং অনুভূমিক পক্ষের একসঙ্গে আছে।”)
এটাই পিথাগোরাসের উপপাদ্যের আদি রেকর্ড।
বৌধায়ন আর একটি সমস্যার সমাধান করেছিলেন। তা হল একটি বৃত্ত তৈরী করা যার ক্ষেত্রফল একটি বর্গের ক্ষেত্রফলের সমান হবে। একে ইংরেজিতে ‘circling the square’ বলে।
আদনান জানুজাজ
আদনান ২০১৪ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১৫ ম্যাচে ১টি গোল করেছেন।
প্রাথমিক জীবন
আদনান জানুজাজ ১৯৯৪ সালের ৫ই ফেব্রুয়ারি তারিখে বেলজিয়ামের ব্রাসেলসে জন্মগ্রহণ করেছেন এবং সেখানেই তার শৈশব অতিবাহিত করেছেন। তার জন্মের দুই বছর পূর্বে তার বাবা যুগোস্লভেকিয়া সেনাবাহিনীতে নিয়োগ অব্যাহতি পাওয়ার পর তার পরিবার ব্রাসেলসে স্থানান্তরিত হয়েছিল। জানুজাজের চাচা জানুজ এবং সেমসেদিন কসোভো লিবারেশন আর্মির সদস্য ছিলেন, যারা কসোভোর স্বাধীনতার জন্য যুদ্ধ করছিলেন। আলবেনীয় জাতীয়তাবাদ দমনপরিকল্পনায় যুক্ত থাকার অভিযোগে তার মায়ের পরিবারকে তুরস্ক পাঠিয়ে দেয়া হয়েছিল। ২০০৮ সালে কসোভোর স্বাধীনতা ঘোষণার পর থেকে জানুজাজ প্রতি বছর তার পরিবারের বাকি সদস্যদের সাথে দেখা করার জন্য কসোভো যান।
ক্লাব ফুটবল
জানুজাজ ব্রাসেলসের যুব পর্যায়ের হয়ে খেলার মাধ্যমে তার ফুটবল খেলোয়াড়ী জীবন শুরু করেছেন। ২০০৫ সালে ১০ বছর বয়সে আন্ডারলেখটে যোগডান করেছেন। ব্রাসেলসে একটি স্কিল সেশনে অনবদ্য খেলা প্রদর্শনের পর ২০১১ সালের ১৬ই মার্চ তারিখে ১৬ বছর বয়সে তিনি ম্যানচেস্টার ইউনাইটেডের সাথে চুক্তিবদ্ধ হয়েছেন।
২০১২–১৩ মৌসুমের শেষদিকে ম্যানচেস্টার ইউনাইটেডের ম্যানেজার অ্যালেক্স ফার্গুসন জানুজাজকে প্রথম একাদশে উন্নীত করে তাকে ৪৪ নম্বর জার্সি প্রদান করেছিলেন; তিনি উক্ত মৌসুমে কোন ম্যাচে মাঠে নামেননি। ওয়েস্ট ব্রমউইচ অ্যালবিয়নের বিরুদ্ধে মৌসুমের শেষ ম্যাচে তিনি বদলি খেলোয়াড়ের তালিকায় ছিলেন যদিও তাকে মাঠে নামানো হয়নি। উক্ত মৌসুমে তার কৃতিত্বের জন্য তিনি ম্যানচেস্টার ইউনাইটেড রিসার্ভ প্লেয়ার অফ দ্য ইয়ার পুরস্কার জয়লাভ করেছেন । ২০১৩–১৪ এশিয়া প্রাক মৌসুম সফরের জন্য তাকে প্রথম একাদশে অর্ন্তভুক্ত করা হয়েছিল, যেখানে তিনি সফরের শেষ ম্যাচে হংকংয়ীয় ক্লাব কিতছির বিরুদ্ধে গোল করেছেন। সেভিয়ার বিরুদ্ধে ৩–১ গোলে পরাজিত হওয়ার ম্যাচে তিনি ম্যানচেস্টার ইউনাইটেডের একমাত্র গোলে অ্যাসিস্ট করেছেন।
২০১৩ সালের ১১ই আগস্ট তারিখে, এফএ কমিউনিটি শিল্ডে উইগান অ্যাথলেটিকের বিরুদ্ধে প্রতিযগিতাপুর্ণ ম্যাচে জানুজাজের অভিষেক ঘটে। এই ম্যাচে তিনি খেলার ৬ মিনিট বাকি থাকতে রবিন ফন পার্সির বদলি খেলোয়াড় হিসেবে মাঠে নেমেছিলেন। এর এক মাস পর ক্রিস্টাল প্যালেসের বিরুদ্ধে ৬৮ মিনিটে অ্যাশলি ইয়াংয়ের বদলি খেলোয়াড় হিসেবে প্রিমিয়ার লিগে তার অভিষেক ঘটে, উক্ত ম্যাচে ইউনাইটেড ২–০ গোলে জয়লাভ করেছিল। ২০১৩ সালের ৫ই আগস্ট তারিখে তিনি ইউনাইটেডের হয়ে সান্ডারল্যান্ডের বিরুদ্ধে সর্বপ্রথম প্রথম একাদশের হয়ে মাঠে নামেন এবং উক্ত খেলায় তার ২ গোলের উপর ভিত্তি করে ইউনাইটেড ২–০ গোলে সান্ডারল্যান্ডকে পরাজিত করেছিল। অন্যান্য ক্লাবের দৃষ্টি থেকে তাকে রক্ষা করার জন্য, যারা তাকে যুতসামান্য ক্ষতিপূরণ দিয়ে তাদের দলে নিয়ে যেতে পারতো, ইউনাইটেড কর্তৃপক্ষ ২০১৩ সালের ১৯শে অক্টোবর তারিখে জানুজাজের সাথে ৫ বছর মেয়াদী চুক্তিস্বাক্ষর করেছিল। ২০১৩ সালের ৩রা ডিসেম্বর তারিখে তিনি বিবিসি বর্ষসেরা তরুণ খেলোয়াড়ের পুরস্কারের জন্য মনোনীত হয়েছিলেন; উক্ত সময়ে তিনি ইউনাইটেডের হয়ে মাত্র ১০টি ম্যাচ খেলেছিলেন।
আন্তর্জাতিক ফুটবল
জানুজাজ জন্মসূত্রে ও পাসপোর্টের মাধ্যমে বেলজিয়াম জাতীয় দলের হয়ে, জাতিগতভাবে আলবেনিয়া জাতীয় দলের হয়ে, তার পিতামহের সূত্রে তুরস্ক জাতীয় দল ও কসোভো জাতীয় দলের খেলার যোগ্য। জানুজাজ তার অনেক সাক্ষাৎকারে উল্লেখ করেছেন যে তার বাবা আবেদিন তার হয়ে চূড়ান্ত সিদ্ধান্তটি নিবেন।
২০১৪ সালের ২৬শে মে তারিখে, ২০ বছর, ৩ মাস ও ২১ দিন বয়সে, বাম পায়ে ফুটবল খেলায় পারদর্শী আদনান লুক্সেমবুর্গের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৪৬তম মিনিটে আক্রমণভাগের খেলোয়াড় এদেন আজারের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২০ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি বেলজিয়াম ৫–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে আদনান সর্বমোট ৬ ম্যাচে ১টি গোল করেছেন।
দ্য টাইম মেশিন (১৯৬০-এর চলচ্চিত্র)
ভিক্টোরিয়ান ইংল্যান্ড-এর একজন উদ্ভাবক একটি যন্ত্র তৈরি করেন যা তাকে দূরবর্তী ভবিষ্যতে নিয়ে যায়। সে ভ্রমণকালে আবিষ্কার করে মানবজাতির বংশধরেরা দুই প্রজাতিতে বিভক্ত হয়, এক প্রজাতি শিশুদের মত দেখতে এলয় এবং আরেক প্রজাতি ভূ-অভ্যন্তরবাসী মর্লক যারা এলয়দের খেয়ে বেঁচে থাকে।
জর্জ পাল এর আগে ১৯৫৩ সালে ওয়েলসের বই অবলম্বনে দ্য ওয়ার অফ দ্য ওয়ার্ল্ডস্‌ চলচ্চিত্র নির্মাণ করেন এবং দ্য টাইম মেশিন ছবিটির একটি সিক্যুয়াল করতে চান, কিন্তু তার আগেই তিনি মারা যান। তার বাকি কাজটুকু নিয়ে নির্মিত হয় টাইম মেশিন: দ্য জার্নি ব্যাক, যা অনেকটা এই চলচ্চিত্রের সিক্যুয়ালের মত। ১৯৮৫ সালে এই চলচ্চিত্রের কিছু অংশ নিয়ে প্রামাণ্যচিত্র দ্য ফ্যান্টাসি ফিল্ম ওয়ার্ল্ডস্‌ অফ জর্জ পাল নির্মিত হয়।
কাহিনী সংক্ষেপ
১৯০০ সালের ৫ জানুয়ারি ভিক্টোরিয়ান ইংল্যান্ড-এর একজন উদ্ভাবক একটি যন্ত্র তৈরি করেন। সে তা দেখানোর জন্য তার চার বন্ধুকে রাতের খাবারে নিমন্ত্রণ করে। যন্ত্রটি তাকে দূরবর্তী ভবিষ্যতে নিয়ে যায়। সে ভ্রমণকালে আবিষ্কার করে মানবজাতির বংশধরেরা দুই প্রজাতিতে বিভক্ত হয়, এক প্রজাতি শিশুদের মত দেখতে এলয় এবং আরেক প্রজাতি ভূ-অভ্যন্তরবাসী মর্লক যারা এলয়দের খেয়ে বেঁচে থাকে।
হোম মিডিয়া মুক্তি
দ্য টাইম মেশিন একাধিকবার বেটাম্যাক্স ও ভিএইচএস ভিডিও ক্যাসেটে, ক্যাপাসিটেন্স ইলেকট্রনিক ডিস্ক (সিইডি) এবং লেটারবক্সিং ও প্যান ও স্ক্যান লেজারডিস্ক-এ মুক্তি পায়। ছবিটি ২০০০ সালের অক্টোবর মাসে ডিভিডি ও ২০১৪ সালের জুলাই মাসে ব্লু-রে ডিস্ক-এ মুক্তি পায়।
সঙ্গীত
দ্য টাইম মেশিন ছবির মূল সঙ্গীতের সুর করেন রাসেল গার্সিয়া। মূল সঙ্গীতের সিডি ১৯৮৭ সালে প্রকাশ করা হয়।
নির্মাণ
জর্জ পাল প্রথমে এইচ. জি. ওয়েলস চরিত্রের জন্য ডেভিড নিভেন বা জেমস ম্যাসনদের মত মধ্য-বয়স্ক কোন ব্রিটিশ অভিনেতাকে নিতে মনঃস্থির করেন। পরে তিনি তার সিদ্ধান্ত পরিবর্তন করে এবং তাদের চেয়ে কম বয়স্ক অস্ট্রেলীয় অভিনেতা রড টেইলরকে নির্বাচন করেন যে এথলেটিক ও আইডিয়ালিস্টিক হবে। এই চলচ্চিত্রের মধ্য দিয়েই টেইলরের কোন পূর্ণদৈর্ঘ্য চলচ্চিত্রে প্রথম কেন্দ্রীয় চরিত্রে অভিনয় করেন।.
বক্স অফিস
মেট্রো-গোল্ডউইন-মেয়ারের রেকর্ড অনুযায়ী চলচ্চিত্রটি যুক্তরাষ্ট্র ও কানাডায় $১,৬১০,০০০ এবং বাইরে $১ মিলিয়ন আয় করে, এবং মোট লাভ হয় $২৪৫,০০০।
ছবিটি ফ্রান্সে ৩৬৩,৯১৫ ফ্রাঙ্ক আয় করে।
১৯৯৩ সালের সিক্যুয়াল/প্রামাণ্যচিত্র
১৯৯৩ সালে ছবিটির সিক্যুয়াল ও এই ছবির উপর নির্মিত প্রামাণ্যচিত্র টাইম মেশিন: দ্য জার্নি ব্যাক নির্মিত হয়। ছবিটি পরিচালনা করেন ক্লাইদ লুকাস এবং চিত্রনাট্য লিখেন এই ছবির মূল চিত্রনাট্যকার ডেভিড ডানকান। এতে অভিনয় করেন রড টেইলর, অ্যালান ইয়ং, হুইট বিসেল যারা মূল ছবিতে অভিনয় করেছেন। এছাড়া ডেভিড ডানকান এবং অস্কার বিজয়ী জিনি ওয়ারেন ও টিম বারকেও দেখা যায়।
বহিঃসংযোগ
Streaming audio
আস্কর কালীবাড়ী মাধ্যমিক বিদ্যালয় ও কলেজ
আস্কর কালীবাড়ী মাধ্যমিক বিদ্যালয় ও কলেজ (ইংরেজি: Askar Kalibari Secondary School & College) বাংলাদেশের বরিশাল জেলার অন্তর্গত আগৈলঝাড়া উপজেলার একটি প্রাচীন ও ঐতিহ্যবাহী শিক্ষা প্রতিষ্ঠান। মূলত ঐতিহ্যবাহী আস্কর কালীবাড়ী মাধ্যমিক বিদ্যালয়ের প্রতিষ্ঠাতা মহাত্মা রাই চরণ বৈরাগী এবং এলাকার কতিপয় শিক্ষানুরাগী। ১৯৪৩ সালের ১লা জানুয়ারি স্কুলটি প্রতিষ্ঠিত হয়। ২০১৩ সাল থেকে প্রধানমন্ত্রী শেখ হাসিনার নির্দেশে স্কুলটি কলেজ শিক্ষা প্রদান করছে।
তুলকারেম গভর্নরেট
অবস্থান
তুলকারেম গভর্নরেটে ৫১ টি লোকালয় এবং দুটি শরণার্থী শিবির রয়েছে ( তুলকারেম ক্যাম্প এবং নূর শামস ক্যাম্প)। নিচে উল্লিখিত শহরগুলি এবং শহরগুলির জনসংখ্যা এক হাজারেরও বেশি।
দালাই লামাদের তালিকা
এই নিবন্ধটি ১৪ জন দালাই লামাদের তালিকা সম্পর্কিত।
টিয়াখালি নদী
টিয়াখালি নদী বাংলাদেশের দক্ষিণ-পশ্চিমাঞ্চলের বরগুনা এবং পটুয়াখালী জেলার একটি নদী। নদীটির দৈর্ঘ্য ৩৮ কিলোমিটার, গড় প্রস্থ ১১০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক টিয়াখালি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩৭।